Trondheim Symfoniorkester, Ringve Museum og Ringve kammerensemble hadde i 1975 startet «Vårens musikkfestdager i Trondheim» som en årlig kammerkonsertuke. Tidlig i 1978 ble Trondheim kommunale musikkskole, Musikkonservatoriet og Musikkvitenskapelig institutt ved Universitetet i Trondheim med i samarbeidet. Samordnet musikkforsøks administrasjon ble nå sterkt involvert i organiseringen av festdagene.